CELEX: E2007J0008
Language: mt
Date: 2008-10-16 00:00:00
Title: Sentenza tal-Qorti ta' l- 20 ta' Ġunju 2008 fil-Kawża E-8/07 bejn: Celina Nguyen u l-Istat tan-Norveġja, irrapreżentat minn Justis- og politidepartementet (il-Ministeru tal-Ġustizzja u l-Pulizija) (Assigurazzjoni obbligatorja għar-responsbbiltà ċivili fir-rigward tal-vetturi bil-mutur — Direttivi 72/166/KEE, 84/5/KEE u 90/232/KEE — Kumpens għall-korriment mhux ekonomiku — Kundizzjonijiet għar-responsabbiltà ta' l-Istat — Ksur serju suffiċjenti)

16.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 263/4
            
         
      SENTENZA TAL-QORTI
   
   ta' l-20 ta' Ġunju 2008
   fil-Kawża E-8/07 bejn:
   Celina Nguyen u l-Istat tan-Norveġja, irrapreżentat minn Justis- og politidepartementet (il-Ministeru tal-Ġustizzja u l-Pulizija)
   
      (Assigurazzjoni obbligatorja għar-responsbbiltà ċivili fir-rigward tal-vetturi bil-mutur — Direttivi 72/166/KEE, 84/5/KEE u 90/232/KEE — Kumpens għall-korriment mhux ekonomiku — Kundizzjonijiet għar-responsabbiltà ta' l-Istat — Ksur serju suffiċjenti)
   
   (2008/C 263/04)
   Fil-Kawża E-8/07 bejn Celina Nguyen u l-Istat tan-Norveġja, irrappreżentat minn Justis- og politidepartementet (il-Ministeru tal-Ġustizzja u l-Pulizija) — Talba lill-Qorti minn Oslo tingrett (il-Qorti Distrettwali ta' Oslo), dwar l-interpretazzjoni tal-Ftehim taż-ŻEE, b'referenza partikolari għall-atti segwenti msemmija fl-Anness IX:
   
               —
            
            
               l-Att imsemmi fil-punt 8 ta' l-Anness IX (id-Direttiva tal-Kunsill 72/166/KEE ta' l-24 ta' April 1972 dwar it-tqarrib tal-liġijiet ta' l-Istati Membri li jikkonċernaw l-assigurazzjoni kontra r-responsabbiltà ċivili fir-rigward ta' l-użu tal-vetturi bil-mutur, u għall-infurzar ta' l-obbligi li biex jiġu assigurati kontra din ir-responsabbilità, minn hawn 'il quddiem l-“Ewwel Direttiva ta' l-Assigurazzjoni tal-Vetturi bil-Mutur”),
            
         
               —
            
            
               l-Att imsemmi fil-punt 9 ta' l-Anness IX (it-Tieni Direttiva tal-Kunsill 84/5/KEE tat-30 ta' Diċembru 1983 dwar it-tqarrib tal-liġijiet ta' l-Istati Membri li jikkonċernaw l-assigurazzjoni kontra r-responsabbiltà ċivili fir-rigward ta' l-użu tal-vetturi bil-mutur, minn hawn 'il quddiem it-“Tieni Direttiva ta' l-Assigurazzjoni tal-Vetturi bil-Mutur”),
            
         
               —
            
            
               l-Att imsemmi fil-punt 10 ta' l-Anness IX (it-Tielet Direttiva tal-Kunsill 90/232/KEE tat-14 ta' Mejju 1990 dwar it-tqarrib tal-liġijiet ta' l-Istati Membri li jikkonċernaw l-assigurazzjoni kontra r-responsabbiltà ċivili fir-rigward ta' l-użu tal-vetturi bil-mutur, minn hawn 'il quddiem it-“Tielet Direttiva ta' l-Assigurazzjoni tal-Vetturi bil-Mutur”),
            
         Il-Qorti ffurmata minn Carl Baudenbacher, President, Thorgeir Örlygsson, Imħallef-Relatur u Ola Mestad (ad hoc), Imħallef, tat is-sentenza fl-20 ta' Ġunju 2008, li l-parti operattiva tagħha hi kif ġej:
   
               1.
            
            
               
                  mhux kompattibli ma' l-Ewwel, it-Tieni u t-Tielet Direttiva ta' l-Assigurazzjoni tal-Vetturi bil-Mutur li jiġi aċċettat rimedju għall-korriment mhux ekonomiku (“uġigħ u tbatija”), li hu forma ta' responsabbiltà ċivili, mis-sistema obbligatorja ta' assigurazzjoni skond il-liġi nazzjonali;
               
            
         
               2.
            
            
               
                  l-eċċezzjoni ta' rimedju għal korriment mhux ekonomiku (“uġigħ u tbatija”), li hu forma ta' responsabbiltà ċivili, minn kopertura obbligatorja ta' assigurazzjoni skond il-liġi nazzjonali, tikkostitwixxi ksur serju suffiċjenti tal-liġi taż-ŻEE li twassal għal responsabbiltà ta' l-Istat.